BlackKakapo/recipes-ro huggingface dataset:
Legume la cuptor 

Ingrediente:
● Ciuperci albe proaspete - 6 buc 
● Morcovi - 2 buc 
● Ceapa alba - 2 buc 
● Ardei gras rosu - 1 buc 
● Radacina de telina - 0.5 buc 
● Radacina patrunjel(albitura) - 1 buc  (daca este mai mare folositi numa una - daca este prea atzoasa nu o mai puneti)
● Fasole galbena pastai - 10 buc 
● Ulei de floarea soarelui - 4 linguri 
● Patrunjel uscat - 1 lingurita 
● Piper negru - 0.5 lingurite 
● Sare - 0.5 linguri  (puneti dupa gust)

Mod de preparare:
1. Legumele toate se spala, curata si se pregatesc pt taiat.
2. Primele le-am taiat ciupercile, sferturi.
3. Ardeiul se taie fideluta mai groasa.
4. Ceapa la fel.
5. Fasolea se taie in 2-3, sa fie cam de lungimea unui deget.
6. Telina o taiati bastonase mai subtiri.
7. Albitura la fel.
8. La fel morcovii - va recomand sa fie obligatorii in aceasta reteta - sunt preferatii mei, caramelizati, aromati....
9. Toate legumele le puneti intr-o tava, de preferat teflonata (nu se vor lipi de tava, altfel sa ungeti tava cu ulei).
La fel sa alegeti o tava mai mare, ca  legumele sa fie in strat cat mai subtire - sa se coaca, nu sa fiarba.
10. Presarati patrunjelul si piperul, adaugati uleiul - amestecati bine si puneti tava la cuptor, cam la 200 de grade - temperatura medie spre mare.
Daca aveti cuptor cu ventilator va recomand sa-i dati drumul, se vor face mult mai repede.
11. Cam din 15 in 15 mninute mai scoateti tava si usor amestecati sau scuturati tava - sa se amestece legumele putin si sa se coaca pe toate partile.
12. Si cand sunt gata, le gustati pe toate - ar fi problema cu fasolea galbena - se face putin mai incet.
Presarati sare dupa gust si amestecati usor.
Le puteti servi si calde si reci - sunt delicioase oricum, chiar va recomand.
Pofta Buna!
Sos "Tzatziki" 

Ingrediente:
● Iaurt - 250 g  (in varianta originala se pune iaurt grecesc, foarte gras - eu fac cu orice iaurt, inclusiv cu cel dietetic)
● Castraveti - 1 buc 
● Marar verde - 1 buc  (1 legatura mai mica)
● Usturoi - 3 buc  (3 catei)
● Menta verde - 2 buc  (2 fire - sincera sa fiu am facut si fara menta iarna, a fost f.bun)
● Sare - 0.5 lingurite  (dupa gust)
● Ulei de masline - 1 lingurita  (optional)

Mod de preparare:
1. Castravetele se taie foarte marunt.
2. Intr-un bol puneti castravetii, adaugati mararul tocat marunt.
3. Menta se toaca foarte marunt si se adauga la restul ingredientelor.
4. Usturoiul se piseaza si se adauga si el in bol.
5. Adaugati uleiul de masline, iaurtul, sarea si amestecati bine toate ingredientele.
Este absolut delicios, il recomand si celor ce tin regim mai dietetic - acest sos va da gust demential la orice mancare mai slaba.
Pofta Buna!
Prajitura cu mere, nuci si scortisoara, de post 

Ingrediente:
● Mere - 4 buc 
● Portocale - 1 buc  (vom folosi doar sucul de la ea, cam 100ml)
● Zahar - 200 g 
● Ulei - 100 ml 
● Faina alba - 400 g  (eu am inlcuit 100g de faina cu 100g de fulgi fini de ovaz)
● Scortisoara - 2 lingurite 
● Praf de copt - 10 g  (1 plic)
● Sare - 0.25 lingurite 
● Stafide - 100 g 
● Nuci - 100 g  (optional)

Mod de preparare:
1. Stoarceti zeama de la portocala.
2. Merele se spala si se curata de cotor.
3. Le maruntiti bine in robot sau blender, dar puteti si sa le dati prin razatoare.
Eu as prefera totusi robotul, asa puteti lasa bucatile de mere un pic mai mari si se vor simti in prajitura.
4. Intr-un bol puneti merele, adaugati zaharul, uleiul si zeama de portcale - amestecati bine.
5. Acum adaugati si faina(si fulgii de ovaz daca folositi), scortisoara, praful de copt si sarea - amestecati bine sa nu fie cocoloase.
6. Aluatul este ceva mai dens, asa si trebuie. Puneti stafidele si nucile putin taiate cu un cutit, sau in robot, amestecati.
7. Turnati aluatul intr-o tava(a mea a fost de 28x28cm) asternuta cu hartie de copt sau unsa cu ulei si tapetata cu faina.
Nivelati si distribuiti uniform aluatul cu o lingura sau spatula.
8. Se coace la cuptor preincalzti la 180-200 de grade timp de 35-40 de minute.
Cand este gata, scoateti din cuptor si lasati sa se raceasca complet in tava.
9. Portionati si savurati.
Pofta Buna!
Maioneza de casa Reteta  

Ingrediente:
● Galbenus de ou - 1 buc  (Galbenus Fiert)
● Galbenus de ou - 1 buc  (Galbenus Crud)
● Ulei de floarea soarelui - 300 ml  (puteti turna 300-500ml de ulei, in functie de cata maioneza aveti nevoie)
● Lamaie - 0.5 buc 
● Mustar - 1 lingurita 
● Sare - 0.5 lingurite 
● Iaurt cremos - 450 g  (Se poate inmulti si usura putin maioneza daca adaugam iaurt cremos, dar este optional.)

Mod de preparare:
1. Se amesteca bine galbenusurile de ou sa nu fie cocoloase.
2. Se incorporeaza putin cate putin  uleiul, la inceput se pune aproximativ cate 1 lingura, apoi se poate pune si mai mult. Se recomanda sa se amestece compozitia intr-o singura directie.
3. Dupa ce ati incorporat 4-5 linguri de ulei puteti continua sa ametecati maioneza cu o lingura sau pentru a usura procesul puteti folosi mixerul, dar numai o singura paleta si aveti grija sa se invarteasca intr-o singura directie.
4. Pe parcurs cand adaugati uleiul mai turnati cate putina zeama de lamaie si sare.
5. Va opriti din amestecat maioneza atunci cand ati ajuns la cantitatea necesara retetei, poate fi mai putina sau mai multa, dupa necesitate.
6. La final adaugati mustarul, mai potriviti de sare sau lamaie daca e nevoie.
Eu as sugera sa o mai diluati cu iaurt mai cremos, este la fel foarte buna si un pic mai usoara.
7. Amestecati bine si maioneza este gata pentru servire.
8. Foarte gustoasa si pufoasa.
Pofta Buna!
Ciorba cu ghimbir si avocado(raw) 

Ingrediente:
● Apa plata - 3 pahare  (de 250ml)
● Ulei de masline extravirgin - 5 linguri 
● Lamaie - 3 buc  (sucul de la ele)
● Ardei gras rosu - 1 buc 
● Ghimbir - 1 buc  (cam o bucata de 1 cm)
● Sare - 1 lingura 
● Curmale uscate fara samburi - 8 buc 
● Telina - 100 g  (frunze, radacina - orice gasiti - dar puteti si s-o omiteti)
● Patrunjel verde - 1 legatura  (1 legatura de patrunjel - am mai adaugat si cateva fire de leustean)
● Ridiche daicon - 200 g  (sau orice alta ridiche gasiti)
● Morcovi - 1 buc 
● Conopida - 200 g 
● Avocado - 1 buc  (sa fie moale si bine copt)

Mod de preparare:
1. Intr-un blender(al meu are puterea de 1000W) - turnati apa, puneti sucul de lamaie, sarea,ghimbirul curatat de coaja, curmalele si uleiul.
2. Apoi pregatiti legumele - pantunjelul, telina, jumatate de ardei si optional leustean.
3. Adaugati acestea in blender - nu uitati sa lasati cateva fire de patrunjel pentru decor.
4. Blendati bine compozitia - cam 5 minute la puterea maxima.
5. Treceti aceasta compozitie intr-un bol - asta va fi baza supei, foarte aromata si cu o culoare verde frumoasa.
6. Acum pregatim ingredientele pentru a face ciorba mai consistenta si plina de vitamine.
Spalati, curatati si restul legumelor.
7. Conopida o desfaceti buchetele mici si o adaugati la baza ciorbei.
8. Avocado se taie cubulete si merge tot acolo.
9. Restul legumelor - jumatate de ardei, morcovul si ridichea puteti sa le taiati marunt, sa le dati prin razatoare sau ca mine, le maruntiti in robot.
10. Le adaugati la ciorba, amestecati, potriviti de sare si acreala - dupa gust daca mai este nevoie.
11. Si gata ciorba - o serviti in bol mare infrumusetata cu bucatele de ardei, verdeata, rosii, etc.
12. Si apoi in boluri mici, individual.
Foarte buna, sunt sigura ca o sa va placa - desi la prima veder ingredientele par ciudate si nu prea s-ar combina.
Pofta Buna!
Prajitura cu portocale si nuci, de post 

Ingrediente:
● Zahar - 150 g 
● Ulei de floarea soarelui - 50 ml 
● Portocale - 2 buc 
● Nuci tocate - 100 g  (eu am pus mai putin ca nu aveam)
● Dulceata - 2 linguri  (am pus de visine)
● Infuzie ceai negru sau verde - 125 ml 
● Faina alba - 300 g 
● Praf de copt - 10 g  (1 plic)

Mod de preparare:
1. Intr-un bol amestecati uleiul cu zaharul.
2. Adaugati portocalele curatate si taiate cubulete, nucile marutite(dar nu tare), dulceata si infuzia de ceai(racorita) - amestecati.
3. Puneti faina si praful de copt, amestecati cu telul sa nu fie cocoloase de faina - aluatul ar trebui sa fie ca o smantana groasa.
4. Asterneti o tava rotunda de cuptor(26-28cm) cu hartie de copt, turnati aluatul si il distribuiti uniform.
5. O coaceti la cuptor preincalzit la 180 grade tmp de 40 minute - faceti testul cu scobitoarea.
Lasati sa se raceasca complet.
6. Apoi serviti pudrata cu zahar sau cu vreo glazura/crema de ciocolata de post.
Pofta Buna!
Paste Mac and Cheese 

Ingrediente:
● Paste (melcisori) - 500 g  (exemplar mac and cheese se fac cu melcisori, dar puteti alege oricare altele preferati)
● Cascaval cheddar - 250 g  (eu am ales un cheddar mai colorat)
● Unt - 50 g 
● Faina alba - 2 linguri 
● Lapte - 350 ml 
● Smantana dulce pentru gatit -25-32% - 200 ml 
● Sare - 1.5 linguri  (dupa gust)
● Piper negru macinat - 0.25 lingurite 

Mod de preparare:
1. Puneti la fiert o oala mare de 5 litri cu apa si 1 lingura de sare, aici vom fierbe pastele.
2. Pana fierbe apa pentru paste, vom pregati Sosul Bechamel.
Intr-o tigaie mai adanca si mare puneti la topit 50g de unt.
3. Peste untul topit adaugati 2 linguri de faina.
4. Amestecati bine si caliti faina impreuna cu untul timp de 2 minute.
5. Apoi adaugati treptat laptele si amestecati continuu sa desfaceti cocoloasele formate.
6. Dupa lapte turnati smantana lichida, amestecati si asteptati pana incepe sa fiarba sosul.
7. Adaugati sare si putin piper dupa gust.
8. Cascavalul cheddar il dati prin razatoare putin mai din timp si puneti 1/3 din el in sos.
9. Amestecati bine si lasati pe foc pana cascavalul se topeste de tot si se incorporeaza in sos.
Acum inchideti focul sub tigaie si lasati putin sosul la o parte.
10. Pentru Mac And Cheese se folosesc de cele mai multe ori pastele melcisori, dar le gasiti in magazine doar din grau simplu, din grau dur numai online in Romania, ori in magazinele cu specific italian.
Bineinteles puteti folosi si oricare alte paste aici, forma nu influenteaza gustul :)
11. Deci cand fierbe apa pentru paste, le puneti in oala, amestecati periodic si le fierbeti conform timpului de pe cutie.
12. Scurgeti pastele fierte de apa fierbinte si le adaugati peste sosul din tigaie, amestecati bine.
13. Intr-o forma de cuptor puneti jumatate din pastele cu sos.
14. Presarati peste ele jumatate din cheddarul ras.
15. Adaugati restul de paste, nivelati.
16. Presarati restul de cascaval si puneti tava pentru 10-15 minute in cuptorul preincalzit la 200 de grade, doar cat sa se topeasca cascavalul.
17. Serviti imediat, cat sunt calde si cascavalul este moale, eventual pe langa o salata de legume.
Pofta Buna!
Pui vanatoresc (Cacciatore) 

Ingrediente:
● Carne de pui - 1 kg  (puteti folosi orice parte va place - eu am pus pulpe)
● Ceapa alba - 2 buc 
● Morcovi - 1 buc 
● Ardei gras - 1 buc 
● Ciuperci conservate - 200 g  (sau proaspete)
● Rosii - 5 buc  (rosii mai maricele sau 2 conserve de cubulete de rosii)
● Vin rosu demisec - 100 ml  (sau vin alb)
● Ulei de floarea soarelui - 100 ml  (sau amestec de ulei de masline cu putin unt)
● Piper negru - 0.25 lingurite  (dupa gust)
● Sare - 1 lingurita  (dupa gust)
● Oregano - 0.5 lingurite  (optional)

Mod de preparare:
1. Carnea de pui se spala si se usuca cu un prosop. Se presara cu putin piper si sare.
2. Incalziti bine uleiul in tigaie si puneti atent pulpele sa le rumeniti.
3. Pe parcurs le intoarceti sa se rumeneasca bine pe toate partile.
4. In acest timp pregatiti legumele - se taie toate cubulete, ciupercile se scurg. Daca sunt proaspete la taiati felii subtiri.
5. Rosiile se pun putin in apa clocotita - 5 secunde, apoi se scot si se decojesc.
Le taiati cubulete mici.
6. Acum se prepara sosul - dupa ce s-au scos pulpele gata rumenite - in aceeasi tigaie si acelasi ulei se pun morcovii si ceapa. Amestecati si lasati putin sa se inmoaie.
7. Urmeaza ardeiul - la fel amestecati si mai lasati putin.
8. Adaugati si ciupercile, amestecati si mai lasati inca 2-3 minute.
9. Turnati vinul, amestecati si mai lasati 2-3 minute.
10. Si ultimele sunt rosiile cubulete. Amestecati bine si lasati sosul sa fiarba la foc mic pana se inmoaie rosiile si formeaza un sos frumos si uniform.
11. Potriviti de sare, piper si oregano - amestecati.
Si acum aveti 3 variante:
- puneti pulpele inapoi in tigaia cu sos si le fierbeti la foc incet cam 1 ora, cu capac;
- puneti pulpele intr-o tava de cuptor adanca si cu capac, turnati sosul peste carne, puneti capacul si dati totul la cuptor pentru  1 ora la 200 de grade;
- sau vedeti varianta mea de mai jos - cam acelasi lucru, daca nu aveti tava de cuptor cu capac, sau de dimensiune buna.
12. Puneti pulpele intr-o tava standard de cuptor, acoperita cu folie de aluminiu, cu bordurile la folie lasate mai lungi.
13. Adaugati sosul distribuit uniform peste toata carnea.
14. Acoperiti bine toata compozitia cu folie si dati tava la cuptor pentru 1 ora la 200 grade.
15. Cand este gata, dati folia la o parte si serviti cu orice garnitura va place - la noi a fost orez.
Pofta Buna!
Condiment grecesc Gyros 

Ingrediente:
● Coriandru macinat - 1 lingurita 
● Chimion pudra - 1 lingurita 
● Boia ardei dulce sau iute - 1 lingurita  (puteti adauga si 1 lingurita fulgi de chilli)
● Patrunjel uscat - 1 lingurita 
● Oregano uscat - 1 lingurita 
● Cimbru uscat - 1 lingurita 
● Usturoi granulat(praf) - 1 lingurita 
● Sare - 1 lingurita 
● Scortisoara macinata - 0.5 lingurite 

Mod de preparare:
1. Adunati pe masa toate condimentele din lista de mai sus.
Observati cum le tin eu, in borcane de sticla si inchise ermetic. Cand am timp, le pun etichete printate, dar in graba merg scrise si cu un marker permanent :)
2. Dimensiunea linguritei nu are mare importanta, doar sa masurati toate condimentele cu aceeasi lingurita.
3. Masurati in bol toate condimentele conform retetei.
Recomand sa faceti initial asa ca la mine si pe parcurs va puteti adapta dupa gust reteta - mai condimentata sau mai iute.
4. Le amestecati bine cu o lingurita si sunteti gata!
5. Depozitati intr-un recipient ermetic si folositi la nevoie - este minunat cu orice friptura de pui, porc sau miel.
Singurul condiment care s-ar gasi un pic mai greu ar fi coriandrul macinat, dar l-am vazut in multe supermarket-uri, incercati sa nu-l omiteti.
Pofta Buna!
Trandafiri cu bezea si nuci 

Ingrediente:
● Oua - 4 buc 
● Unt - 300 g 
● Smantana - 200 g 
● Drojdie uscata - 2 linguri  (2 linguri rase - sau 25g de drojdie proaspata)
● Zahar - 2 pahare 
● Faina alba calitate superioara - 3 pahare 
● Nuci - 1 pahar 

Mod de preparare:
1. Topiti untul la un foc foarte mic, apoi il racoriti putin.
2. Separati albusurile de galbenusuri. Albusurile le puneti intr-un bol mic si lasati la frigider pana pregatiti aluatul.
3. La galbenusuri adaugati smantana si amestecati. Daca folositi drojdie proaspata o incorporati mai intai in galbenusuri apoi puneti smantana.
4. Apoi se adauga untul topit, amestecati.
5. Si drojdia uscata.
6. Urmeaza faina - framantati aluatul, este moale dar nu se lipeste de maini. Sa nu adaugati mai multa faina, numai pentru a lucra aluatul pe masa, mai incolo.
7. Acoperiti aluatul cu o folie si il puneti la frigider pentru minim o ora, maxim o noapte. Se poate face aluatul seara si sa se coaca fursecurile dimineata.
8. Acum incepe procesul de formare a trandafirilor. Mai intai impartiti aluatul in 16 bucatele de aceeasi dimensiune. Le framantati putin cu faina in forma de bilute si le puneti pe o tava/farfurie. Lasati 10 min sa se odihneasca.
9. In acest timp pregatim amestecul de bezea cu nuci. Mai intai bateti bine cu mixerul albusurile pana stau bine si nu curg din bolul in care le bateti, apoi adaugati treptat zaharul si continuati se bateti inca 3-5 min.
10. Adaugati nucile maruntite bine si amestecati atent.
11. Pe o suprafata presarata cu faina intindeti fiecare bila de aluat. Este perfect sa o intindeti cat mai subtire(1-2mm) si in forma mai dreptunghiulara (presarati faina in timpul intinderii ca sa nu se lipeasca de masa). Apoi ungeti cu 2 linguri de bezea(asa am calculat eu si mi-a ajuns exact pentru tot aluatul) foaia intinsa.
12. Apoi rulati foia si taiati bucatele de 1,5 - 2 cm din ea.
13. Fiecare bucata taiata o intoarceti si un pic desfaceti marginile - astia si sunt trandafirii. Ii puneti pe o tava unsa cu putin ulei si dati la cuptor la temperatura medie.
14. Aveti grija sa nu-i prajiti prea tare, trebuie sa fie usor roz la culoare.
15. Le scoateti pe o tava sau farfurie mai mare sa se racoreasca.
Trebuie sa va organizati in asa fel - sa aveti 2 tavi, in timp ce una se coace voi pregatiti a 2-a. Apoi scoateti trandafirii din ea, o spalati, stergeti si iarasi pregatiti cealalta partida pana se coace cealalta tava.
Ca si cantitate mi-a iesit o tava buna. Va asigur ca nu sunt multe, se papa foarte bine si repede, in plus sunt buni chiar si peste o saptamana - pastrati in loc uscat si ermetic.
16. Cand ii puneti pe masa festiva puteti sa-i presarati cu putin zahar pudra pentru innobilare :)
Pofta Buna!
Salata de vinete 

Ingrediente:
● Vinete - 2 buc  (alegeti vinete mari, care sunt elastice la apasare)
● Ceapa alba - 1 buc  (mai pun si usturoi sau usturoi uscat)
● Maioneza - 100 g  (de casa sau cumparata)

Mod de preparare:
1. Luati o tigaie mai veche, sau folositi o tabla speciala de copt vinete(am gasit in piata).
O incingeti bine si puneti vinetele la copt, periodic le mai intoarceti.
2. Le tineti bine pana se inmoaie(daca intra cutitul ca in unt, sunt gata).
3. Lasati putin sa se racoreasca si apoi le curatati sub jet de apa rece.
Multi zic ca isi pierd putin din aroma, dar am observat ca sunt foarte bune si asa - in schimb se curata repede si frumos, nu raman bucatele mici carbonizate. Le puneti apoi la scurs intr-o sita.
4. Asa scurse le puteti congela in pungi, sau le faceti mai departe salata.
Iarna cand le decongelati isi pastreaza perfect aroma si textura, recomand neaparat sa va faceti rezerve.
5. Am observat ca este mai gustoasa cu maioneza de casa, recomand sa nu leneviti si sa faceti repede :)
6. Vinetele le puteti toca marunt cu un blender.
Dar, dupa multe recomandari si cand am chef le toc cu ceva de lemn, sau aici cu o spatul de silicon Tupperware.
Mai intai se aleg atele(pe parcurs ce tocati vinetele se vor evidentia) si se arunca.
7. Apoi le tocati continuu si marunt.
8. Le amestecati cu maioneza sau cu ulei in varianta de post.
9. Adaugati ceapa tocata marunt, amestecati.
In loc de ceapa mai pun usturoi proaspat sau usturoi pudra.
10. Si gata, o serviti pe painica proaspata si savurati :)
Pofta Buna!
Biscuiti cu morcovi, ovaz si nuci 

Ingrediente:
● Morcovi - 200 g  (curatat, spalat si dat prin razatoare mica)
● Stafide - 50 g  (puteti inlocui cu orice alte fructe uscate, sau le omiteti)
● Nuca taiata marunt - 2 linguri 
● Ulei - 60 ml 
● Zahar - 2 linguri  (daca le vreti mai dulci puneti 3-4 linguri)
● Fulgi de ovaz fini - 90 g 
● Faina - 120 g 
● Praf de copt - 0.5 lingurite 
● Scortisoara - 0.5 lingurite  (sau alte arome - vanilie, cardamon, etc.)

Mod de preparare:
1. Morcovul se da prin razatoarea marunta.
2. Adaugati in bolul cu morcovul ras stafidele si uleiul.
3. Apoi nucile tocate, zaharul si aromele.
4. La urma turnati fulgii de ovaz.
5. Amestecati bine si lasati 30 minute sa se inmoaie si patrunda.
6. Dupa acest timp adaugati faina si praful de copt.
7. Amestecati bine, mai bine cu mainile, ca sa se formeze un aluat mai uniform.
8. Rupeti bucatele de aluat, cam de marimea unei nuci si modelati o biluta din el.
9. O turtiti putin cu degetele, si avem un biscuite.
10. Asa formati toti biscuitii, la mine au fost 19 bucati. Le aranjati pe parcurs in tava de cuptor - nu am uns cu nimic tava, a fost uscata.
11. Se coc la cuptor preincalzit la 180 de grade, timp de aproximativ 30 de minute. Verificati periodic sa nu se rumeneasca prea tare, mai ales dedesubtul biscuitilor.
12. Sunt la fel de buni si calzi si reci.
Pofta Buna!
Trufe de ciocolata 

Ingrediente:
● Ciocolata neagra/amaruie - 250 g  (de minim 60-70%)
● Smantana dulce pentru gatit -25-32% - 100 ml  (daca folositi ciocolata peste 80%, recomand sa dublati cantitatea de smantana)
● Unt - 20 g 
● Esenta de vanilie - 1 lingurita  (sau alte arome preferate)
● Cacao pudra - 3 linguri  (pentru decor, puteti folosi si fulgi de cocos, nuci maruntite, etc)

Mod de preparare:
1. Intr-o cratita mica turnati smantana dulce, adaugati aici untul si dupa preferinte 2 linguri de indulcitor sau zahar pudra(eu le folosesc numai daca ciocolata este peste 80%).
Puneti pe foc, amestecati periodic pana incepe sa fiarba.
2. Rupeti ciocolata bucatele si o puneti intr-un bol, deasupra turnati smantana fierbinte cu untul topit.
3. Lasati 5-10 minute pana ciocolata se inmoaie si topeste.
4. Apoi amestecati cu un tel pana devine o compozitie uniforma si neteda.
Acum, optional, puteti adauga aici putin esenta de vanilie, coji de portocale/lamaie confiate, nuci, etc.
5. Acoperiti bolul cu capac sau folie de plastic si il puneti la frigider pentru 3-4 ore, sau mai mult.
6. Cand pasta de ciocolata se intareste bine, puteti incepe sa modelati trufele de ciocolata. Va puteti ajuta cu 2 lingurite sa o luati din bol, apoi o lucrati ca pe o plasitilina.
7. Formati bilute mici si uniforme.
8. Le puteti trece clasic, doar prin pudra de cacao, dar sunt foarte bune si cu nuci maruntite sau fulgi de cocos.
9. Dupa modelare se pun la rece cateva ore, apoi le puteti savura.
Se pastreaza mult timp la frigider, intr-o casoleta ermetica si va bucurati de ele cu toata familia.
Pofta Buna!
Galuste rapide de cartofi, de post 

Ingrediente:
● Cartofi albi/galbeni - 1 kg 
● Sare - 2 linguri 
● Ulei - 4 linguri  (plus ulei pentru calit ciupercile, optional)
● Faina alba - 350 g 
● Ciuperci albe proaspete - 500 g  (optional)
● Ceapa - 2 buc  (optional)

Mod de preparare:
1. Spalati bine cartofii si-i puneti la fiert acoperiti complet cu apa.
La mine a durat aproximativ 50-60 de minute, depinde cat de mari sunt cartofii, dar oricum verificati cu un cutit daca sunt moi.
2. Cartofii fierti imediat se clatesc cu 1-2 jeturi de apa rece, se curata de coaja si repede se maruntesc cu o presa de piure.
Eu am descoperit recent aceasta presa metalica pentru cartofi de la Ikea si va recomand neaparat s-o folositi, este foarte comoda si rapida.
3. Adaugati peste piure 4 linguri de ulei si 1 lingura de sare, amestecati atent cu o furculita si lasati putin sa se raceasca.
4. Puneti apoi 350g de faina si amestecati un aluat, la inceput cu o lingura apoi cu mainile, cum va este mai comod.
5. La final veti obtine asa un aluat, moale, uniform si deloc lipicios, ca o plastilina.
6. Rupeti din el bucati si modelati baghete subtiri, de aproximativ 1cm grosime.
Va ajutati cu putina faina pe masa daca este nevoie.
7. Taiati cu un cutit bucatele de aproximativ 1-2cm latime, luati cate una si o presati putin cu degetul in mijloc.
8. Galustele gata le aranjati pe un platou sau fund presarat cu putina faina.
Dupa ce terminati cu ele, le lasati pe masa aproximativ 20-30 de minute si in acest timp pregatiti sosul sau legumele cu care le veti servi.
Acum ar fi momentul potrivit sa le puneti la congelator, sau o parte sa le fierbeti si alta congelati pentru alta data.
9. Eu am ales sa le servesc cu ciuperci si ceapa calite.
Deci am taiat marunt ciupercile, le-am calit in 100ml de ulei pana au inceput sa se rumeneasca, apoi am adaugat ceapa taiata si am mai lasat pe foc pana a fost gata si ea.
10. La final asezonati cu putina sare si piper negru, inchideti focul.
11. Turnati apa intr-o cratita mare de 5-7 litri, adaugati 1 lingura de sare si asteptati pana incepe sa fiarba.
Puneti aproximativ jumatate de galuste in apa la fiert, amestecati atent, iar cand incep sa se ridice la suprafata, sunt gata.
12. Se scot atent cu o spumiera direct in tigaia cu ciupercile calite (daca este suficient de adanca).
La fel fierbeti inca o tura de galuste, daca faceti toata cantitatea din reteta.
13. Galustele fierte le amestecati atent cu ciupercile, sau cu alt sos preferat.
Lasati 5 minute si pana pregatiti masa sunt gata de servit.
14. In varianta de post le puteti savura cu - ciuperci calite, ceapa calita, alte legume calite, sos de rosii italian, mujdei, maioneza de post, etc.
In varianta clasica sunt minunati cu smantana, jumari, bacon, parmesan ras, etc.
Pofta Buna!